
  Első fejezet


  Tiberius


  I hope you find some peace of mind in this lifetime

  (Kendrick Lamar – United in grief)


  Tiberius egy pohár fehérborral a kezében tekintett ki a lakosztálya ablakán, miközben szíve mélyéből feltörő sóhajokat hallatott. Kétszázötven éve élt ezen a földön, és ez az idő kezdett egyre hosszabbnak tűnni. Végignézett a palotakert tökéletesre metszett bokrain, gyönyörű virágain és szökőkútjain, amelyeket már ezerszer látott, és megállapította, hogy elképzelhetetlen mértékben, rettentően unja őket, csakúgy, mint az élete többi aspektusát. A vég nélküli bálok és a politizálás gondolata (amelyből igyekezett minél inkább kivonni magát) lelke legmélyéig hatoló hányingerrel töltötték el, amit egyre kevésbé sikerült leküzdenie. Ugyanakkor fogalma sem volt arról, hogy létezhet másmilyen élet, illetve azt sem tudta elképzelni, az hogyan is nézhetne ki. Így maradt számára a sóhajtozás és a kert indokolatlan megbámulása ezerháromszázhatvanadjára is.


  Ebben a pillanatban, sajnos nagyon is várt módon, Leana lépett mellé.


  –Mit nézel? – kérdezte, miközben megsimította Tiberius hátát.


  –Csak amit mindig, már kétszáz éve, Leana. A kertet – Tiberius elfojtott egy ásítást.


  Leana kissé tanácstalanul bámult a férjére.


  –Nem tudnál, csak egyszer, esetleg megpróbálni boldognak lenni? A világ változik, Tiberius, nem ugyanaz, mint kétszáz éve volt. Megpróbálhatnád a saját utadat megtalálni vagy megalkotni, bárhogyan is nézzen ki az.


  Tiberius az égre emelte a tekintetét.


  –Ezerszer megbeszéltük már ezt, nemdebár? Nekem jó itt, ez az életem, mi mást vársz tőlem, Leana? – kérdezte pikírten, miközben kortyolt egyet a borból. – Emellett a kötelességeim is ide szólítanak.


  –Kötelességek! – horkant fel a felesége. – Ugyan milyen kötelesség az, ami a négy bátyád által nem megoldható? Csak a kifogásokat keresed, Tiberius… Kétszáz éve született egy kötelék, azonban ennek nem kell örökre így maradnia… – Leanának lassan egyik legfőbb félelmévé nőtte ki magát, hogy a férje az élet igazi megtapasztalása nélkül fogja majd elhagyni a világot.


  –Leana – fordult hozzá nagyot sóhajtva Tiberius. – Mégis hogy képzelnéd el az én – idézőjeles – boldogságomat? Kérlek, fejtsd ki bővebben, pontosan mire gondolsz.


  –Hát, például, láss világot. Nézz szét, hátha akad, ami neked is tetszhet még – Leana tanácstalanul vállat vont. – Mindenesetre az biztos, hogy ennek a szerencsétlen kertnek a bámulása mit sem segít.


  –Nem mindenkinek adódhat akkora szerencséje, mint neked Bernarddal – felelte Tiberius savanyúan, miközben belenézett felesége világító zöld szemébe, és visszaemlékezett arra a napra, amelyen kétszázharminc évvel ezelőtt, egy balzsamos májusi délelőttön megköttetett a kényszerházasságuk.


  ***


  –De atyám, én nem óhajtok megházasodni! – kiáltotta annak a napnak a reggelén felháborodottan Tiberius. Eddig erről nem volt szó. Egyáltalán nem.


  –Ez nem kívánságműsor, fiam! – közölte Neil.


  –Miért várod tőlem, hogy az életem olyan örömtelen és sivár legyen, mint bátyáimé? Legalább ötünk közül a legifjabbnak megadhatnád az igaz szerelem lehetőségét – fejtegette kétségbeesetten Tiberius. Noha eddig még senkivel nem találkozott, aki megmozgatta volna, mégis vágyott… valamire. Valami olyasmire, amiről eddig csak könyvekben olvasott.


  –Fiam, te is tudatában vagy annak, hogy az udvar elvárásai szigorúan kötnek. Akár adódik esélyed valaha a koronára, akár nem – közölte ellentmondást nem tűrően az apja.


  Tiberius felháborodott sóhajt hallatott.


  –Gondolom egy afféle tipikus, éppen csak a földből kinőtt húszéves penészvirág az, akit kiválasztottál nekem – mondta cinikusan –, atyám – tette még hozzá gúnyolódó hangsúllyal. Noha a megszólítás száz százalékig igaz volt, valójában Neil nem igazán jeleskedett apaként, hacsaknem érdekei úgy kívánták.


  –Nem éppen – hallatszott a válasz nem várt módon a szoba hátsó feléből.


  Tiberius a hang irányába tekintett, ahol egy hosszú göndör hajú, magas, kreol bőrű nőt pillantott meg.


  –Üdv, Tiberius – mondta hűvösen, miközben végignézett a tündér feldúltan csapzott külsején. – Hidd el, ez a házasság nekem ugyanúgy nem kedvemre való, akárcsak neked. Teljesítsük hát a kötelességünket, és ne gondoljunk mögé fennköltebb vagy mélyebb jelentőségű dolgokat!


  Tiberius hirtelen szóhoz sem jutott ezen felvetést hallva, mert bár a házasság egyáltalán nem volt ínyére, eddig lehetetlennek tűnt számára az elképzelés, hogy – a hivatalos szabályokat kijátszván – egy kizárólag a kötelességekre épülő látszatházasság köttessen a Tündérek királyságának uralkodói családján belül.


  Ez a gondolat már-már eretnekségnek tűnt, így teljes megdöbbenéssel nézett végig újra a nőn, akivel egy több száz éves, javarészt értelmetlen érdekköteléket tervezett kötni.


  A nővel látszólag minden stimmelt, egészségesnek és erősnek tűnt, mint egy jobbfajta ló a királyi istállóban, és ennyi volt a lényeg, ugyanis Tiberiusból semmiféle vonzódást nem váltott ki.


  Hosszasan fürkészte a tekintetét, de nem látta nyomát hazugságnak, a leendő felesége igazán gyakorlatias és határozott benyomást keltett a céljait és elképzeléseit illetően.


  –Végül is, igazad lehet – felelte végül lassan. – Tegyük meg kötelességünket. És semmi több.


  ***


  Tiberius akkoriban még álmában sem gondolta volna, hogy Leana a lehető legjobb cinkosává, igaz barátjává és örök bizalmasává válik majd az évek során. Több mint kétszáz év együtt valódi összekovácsoló erővel bírt, és Tiberius mindig számíthatott a feleségére, a kötelező körökön túl is. Túléltek ők már háborúkat, felkeléseket, emberrablásokat, politikai puccsokat, királyságfelbomlásokat együtt, nem is beszélve az öt gyerekük születéséről és felneveléséről, ami kérdés nélkül a legnehezebb feladatnak bizonyult mind közül. Persze már a legfiatalabb gyerek is több mint nyolcvan éve kirepült, és a saját útját járta, többnyire messze a szülői palotától, de leginkább lélekben messze Tiberiustól.


  Tiberius el sem tudta volna képzelni az életét Leana nélkül, aki a másik fele volt, noha hosszú házasságuk alatt soha, egy pillanatig sem éreztek egymás iránt semmilyen jellegű vonzalmat. Amit kellett, megtették, és közben igazi plátói társakká váltak. Leana romantikus irányú vágyait mindig a palota falain kívül élte meg, amivel kapcsolatos tapasztalatait sosem rejtette véka alá Tiberius előtt – hisz miért is tette volna. Legújabb, de egyben legtartósabb szeretőjével, Bernarddal immár harminchárom éve boldog párt alkottak, ami nyílt titoknak számított a palota falai között.


  Valóban változott a világ, és sok minden, ami kétszáz éve még elképzelhetetlennek tűnt, mára már lehetségessé vált, pont úgy, mint ez a nyilvánosan felvállalt viszony is.


  Azonban Tiberius, immár rövidnek nem mondható élete során még mindig nem találkozott olyan személlyel, aki bármilyen módon is megmozgatta volna.


  –Leana… – kezdte újra a már unásig ismételt beszédét. – Mégis mondd meg nekem, hogyan is találhatnék rá a boldogságra romantikus értelemben?


  –Hogyan is találhatnál rá, ha ki sem merészkedsz a palota falai közül, Tiberius? – Leana szúrós pillantást vetett férjére. – Azt várod, hogy majd életed szerelme mágikusan manifesztálódik a levegőből?


  –Hah! – horkant fel Tiberius. – A humorod első rangú, azt meg kell hagyni, habár én sosem tudtam kellőképpen értékelni. Ugyan, egy tündér uralkodósarj mégis hogyan lelhetne boldogságra a palotán kívül, a mai körülmények között? – mutatott végig a kerten drámaian Tiberius.


  –Hát nem tudom, például úgy, hogy kockázatot vállal azzal, hogy beutazza a királyságot. Vaagy, királyságokat – mondta Leana, vigyorogva kivillantva kifogástalan fehér fogsorát.


  –Na de Leana! – kiáltott fel Tiberius megbotránkozva. – Csak nem arra célzol, hogy más fajok között keressek magamnak társaságot?


  –Ugyan, hova gondolsz! – felelte Leana megrökönyödve. – Ezt egy szóval sem mondtam! Azonban jót tenne neked egy kis világlátás, és tündérek sem csak a Tündérek királyságában élnek! Na képzelem, majd te meg egy másik faj! – nevetett fel. – Majd pont te fogod összeszűrni a levet egy vámpírral vagy egy farkassal… – Hirtelen megmerevedett, ahogy egy még viccesebb gondolat férkőzött a fejébe. – Vaaagy, egy démonnal! – kezdett eszeveszett kacarászásba.


  Tiberius büszkeségét felettébb bántotta Leana feltevése, így felhúzott orral válaszolt:


  –Na de kérlek! Alantasabb entitásokkal én nem közösködöm! Nem is beszélve arról, hogy ezzel a saját életemet is veszélybe sodornám! – borzongott meg, ugyanis, jó tündérhez méltón, igencsak lenézte a többi fajt, ám legfőképp a démonokat rühellte. – De nem csak ez a probléma, Leana, és ezt te is pontosan tudod – sóhajtott.


  –Csak nem már megint a fokozatod? – Leana a szemét forgatta.


  –Mégis mi egyéb lenne? – csattant fel sértetten Tiberius, akinek a büszkeségét mindennél jobban bántotta, hogy noha tündér királyi sarj volt, kétszázötven év alatt sem sikerült a képességeit ezüst fokozat{1} fölé tornáznia. – Tudod jól, hogy képtelen lennék megvédeni magam bármiféle lénnyel szemben, és ebbe sajnálatos módon a legtöbb tündér is beletartozik.


  –Hát, akkor olyasvalakit kellene találnod, aki képes erre – töprengett Leana.


  Tiberius csak keserűen elmosolyodott. Elképzelhetetlennek tűnt számára a gondolat, hogy valaha bárkit is képes legyen romantikus értelemben szeretni, vagy hogy valaha Leanan kívül bárki előtt képes legyen lebontani ez idáig gondosan építgetett falait. De legfőképp, hogy a palotán kívül bárki érdemesnek találná őt arra, hogy az életét megőrizze.


  –Leana, a palotán kívül egy senki vagyok, ezt mindketten pontosan tudjuk – fejezte be végül a beszélgetést keserűen.


  Második fejezet


  Philo


  Philo éppen a város mellett elhelyezkedő, és arra tökéletes kilátást biztosító sziklás dombon ült, és merengett. Mióta csak Greseanban élt, ez volt az egyik kedvenc helye, ahol a legjobban tudott gondolkodni, ami a királyság jelenlegi helyzetében igencsak szükségessé vált.


  Eddigi életének jelentős részét különböző harcokban töltötte el. Pályafutását a Démonok királyságának seregében kezdte, de idővel, ahogy Zosimus{2} egyre inkább becsavarodott, már nem tudott azonosulni a céljaival, így kivált a seregből, és igyekezett mindig a számára legnormálisabbnak tűnő, vagy épp a brutális túlerővel szembenéző felet támogatni. Az elmúlt éveket is ezért töltötte itt, Greseanban.


  Egyszer csak, nem várt módon, Kira dobta le magát mellé.


  –Na mizu, arc? – kérdezte.


  –Semmi – felelte Philo. – Kérlek, továbbra se hívj arcnak.


  –Akkor minek hívjalak? Tarkónak? – röhögött Kira, miközben elővett egy cigit.


  Philo csak felsóhajtott.


  –A dohányzás káros az egészségre – sandított a lányra.


  –Jaj, ne, most mit tegyek? Még jó, hogy mondod, mielőtt tüdőrákban meghalnék huszonnégy órára – vigyorgott Kira, miközben öngyújtójával bénázva meggyújtotta a cigit.


  Philo lassan megcsóválta a fejét.


  –Hogy haladsz az iskolában?


  –Ne mááár, nem lehetne, hogy jelentőségteljesebb dolgokról beszélgessünk? Tudom, hogy öregebb vagy náluk, de eddig jobb fejnek ismertelek meg, mint az őseimet – fújta ki a füstöt Kira. – Például mi a helyzet a felkeléssel?


  –Mintha ez a téma annyira felemelő lenne – morogta Philo.


  –Na, de komolyan érdekel, mik a tervek, hogy haladtok?


  –A lényeget tudod. Alakul a csapat.


  –Komolyan mondom, veszek hozzád egy harapófogót, és egy szikszalaggal rád ragasztom, aztán mikor beszélgetünk, előveszem, és azzal húzom ki az infókat – röhögött Kira.


  –Inkább te mesélj, mi a helyzet öhm… pasifronton? – Philo igyekezett Kira jelenlegi kedvenc témája felé terelni a beszélgetést.


  –Ah, tudod jól. Ez a város egy kiszáradt sivatag. Persze azért nem unatkozom, de semmi komoly. Ráadásul a suliban mindenki olyan kurvára fiatal… Nem az eseteim igazán.


  –Mintha te nem szintén tizennyolc lennél – mutatott rá lényeglátóan Philo.


  –Az más – szívott mélyet Kira a cigijéből. – Én öreg lélek vagyok.


  –Hogy oda ne rohanjak. Azzal ugye tisztában vagy, hogy a világon az összes tizennyolc éves ugyanezt a dumát nyomatja? – röhögött Philo.


  –Kussolsz! Nálam ez igaz is – a lány drámaian hátravetette a haját.


  –Ha te mondod… – felelte Philo, és feltápászkodott.


  –Idejöttem hozzád, erre itt hagysz?! – pattant fel Kira is elkámpicsorodottan.


  –Senki se kérte, hogy ide gyere.


  –Veled barátkozni egy élmény – morogta a lány, miközben a lassan elsétáló Philo után nézett.


  Philo a felkelés főhadiszállása felé vette az irányt. A háború kitörése óta kisebb-nagyobb támadásokkal lassították Zosimus igyekezetét arra, hogy minden más fajt rabigába hajtson. A fő terv az lett volna, hogy magát Rakast támadják meg, azonban eddig még sehogy sem sikerült ezt megvalósítaniuk.


  Amint belépett az objektumba, egy nyílt tekintetű, magas, kék szemű és barna hajú démon lépett felé.


  –Üdv, Ruben – köszöntötte Philo. – Mi a helyzet?


  –Szervusz, barátom, örülök, hogy látlak – Ruben megszorította Philo kezét. – Alakulnak a terveink, már száz démont sikerült toboroznunk.


  –Száz messze nem lesz elég – felelte sötéten Philo, miközben végigfuttatta a szemét a terem falára erősített változatos fegyvereken, és szórakozottan levett közülük egy meglehetősen furcsa darabot. – Ez mi? – érdeklődött meggondolatlanul.


  –Philo, az istenekre! – tépte ki a kezéből Ruben az eszközt. – Kértelek már ezerszer, hogy ne nyúlj a gyűjteményemhez! Ez egy számszeríj – sóhajtotta csillogó szemmel, miközben végigsimított az eszközön.


  –Jól van na – felelte kissé sértődötten Philo, akinek sehogy sem fért a fejébe, Ruben mi okból őrizget körülbelül háromszázötven fegyvert, miközben soha senki nem használja őket egy pillanatig sem. Tudta, hogy most nagyon gyorsan el kell terelnie a témát, ha nem akar egy háromnegyed órás kiselőadást meghallgatni a számszeríjakról.


  –Szerinted a többi királyság csinál bármit? – vetette be végül a témát, amivel minden egyes alkalommal sikerült elterelnie Ruben figyelmét más irányba.


  –Honnan tudjam? – Ruben továbbra is szerelmes pillantással tekintett a számszeríjra.


  –Gondoltam, hátha jött valami infó.


  –Hát… akár csinálnak, akár nem, nekünk ez édesmindegy. Hacsak nem jönnek ide maguk is segíteni. De, mint tudod, elég nehéz manapság a Démonok királyságán kívüli területekről információkat szerezni.


  –És az Ellenállás?


  –Jaj, ugyan már, Philo. A háború kitörése óta rebesgetik, hogy létezik. És a bizonyíték rá? Egy nagy halom semmi, semmivel körítve. A főétel semmi, egy kis semmi körettel. De a desszert is semmi. Sőt, az ital is semmi. Az előétel is semmi. Meg a… – fejtegette a semmit Ruben, amíg Philo meg nem szakította ezen kedvenc szokásában.


  –Ruben! Fogtam. Tehát semmi.


  –Igen! – bólintott lelkesen Ruben, még mindig a számszeríjat simogatva, majd óvatosan visszaakasztva a helyére.


  –Mavis hogy van?


  –Hát, tudod… Már nagyon a vége felé jár. Pár hét, és itt a baba – lelkesedett Ruben, aki ezt a témát talán még a fegyvereknél is jobban szerette.


  –Hát, ez csodálatos – Philo mosolyogva meglapogatta barátja hátát. – Örülök nektek, Ruben.


  –Már nagyon várjuk – felelte Ruben átszellemült pillantással, majd hirtelen észbe kapott: – De Philo, miért is jöttél?


  –Érdeklődni akartam, hogy a következő küldetésig van-e valami feladatod számomra.


  –Csak nem unatkozol? – nevetett fel Ruben. – Ez esetben segíthetnél pásztázni a város környékét. Az a hír járja, hogy olyan kóbor vámpírok járják a birodalmat, akik Zosimushoz akarnak csatlakozni. Valószínűleg információkat próbálnak szerezni, amivel megnyerhetik maguknak a király szimpátiáját.


  –Vettem, akkor kémlelem a terepet – felelte Philo.

  {1} Létezik bronz, ezüst, arany és gyémánt fokozat. Minél magasabb szinten van egy lény, annál erősebbek a képességei. Részletes leírást a fokozatokról és a lények képességeiről a függelékben találsz.


  {2} A démonkirály, akinek célja az egész Mágikus világ elfoglalása és az összes többi mágikus lény rabszolgasorba hajtása.

Dandy Smith clso magyarul megjelend regénye izgalmasan
fordulatos, letchetetlen és magival ragadéan sodro lendiilecd.

FREIDA McFADDEN

Llzgalom és satét ftkok,

amikis kiréz o hideg.”

CAFFEINE READ REPEAT

A New York Times, USA Today, Wall Street Journal és #1 Amazon best-
sellerszerz Freida McFadden izgalmas thrillere a récsok mégé csébit...
De vajon van menekvés, vagy Srékre rabok maradunk?

Steve Cavanagh

EDDIE FLYNN - SOROZAT

Steve Cavanagh regényei paratlanul izgalmasak
és fordulatosak. A jogi krimik magasiskolaja, amely
minden pillanatban gondolkodésra szténzi az olvasét.

SOSEM MARAD SOKAIG A MELYBEN...

Hidasi Judit sikerszerzé hangulatos, romantikus szélak-

kal étsz6tt krimije o Duna-parti nyarakrdl, a kisvarosi

pletykakrsl és a rejtélyekrs] mesél, amelyek elsbb-utébb
mindig a felszinre forek.

CHEVY STEVENS

NINCS VESZELYESEBB A DUHOS OLVASOKNAL...
KULONOSEN, HA OLYASVALAKIT GYILKOLNAK MEG,
AKI KOZULUK VALO.

M. R. G. Davies dijnyertes szerz5 els magyarul megielens
regénye igazi csemege a krimirajongéknak. Készen dllsz,
hogy egyitt nyomozz a kényvmolyokkal?

Steve Cavanagh Sunday Times bestsellerszerzé fesziilt

és fordulatos pszicholdgiai thrillere hétksznapi nokrsl

5261, akik veszélyes szovetséget kétnek, hogy egyma-

sért alljanak bosszut - miutan az élet mindkettSjket
a szakadék szélére sodorta.

#1 Amazon bestsellerszerzs Nicole Trope letehetetlen

pszicholégiai thrillerében sosem tudhatod, hogy kinek

hihetsz. De ki hazudik? A megtért férj? Az eltant
feleség? Esetleg a terapeuta, aki ismeri a titkaikat?

Nyers és gyonyord.”

HELPLINE READS

Hadhézi Anita regénysorozatéban minden dontésnek
sulya van, és minden titok végzetes lehet. Készen dllsz
elmerdlni ebben a szenvedéllyel és veszéllyel teli vilagban?

HOGYAN TALALOD MEG A LANYODAT,
HA SENKI SEM HISZI EL, HOGY ELTUNT?

Heidi Perks Sunday Times bestsellerszerz5 thrilleranek minden
sora a konyvhsz ksti az olvasst. Es lehet, hogy az utolsd oldal
utin se engediel.

